**Rámcové UČEBNé PLÁNy pre 4- ročné študijné odbory**

* 1. **Rámcový učebný plán pre 4-ročný študijný odbor 2940 M 08 potravinárstvo – podnikanie v potravinárstve**

|  |  |
| --- | --- |
| **Kategórie a názvy vzdelávacích oblastí a vyučovacích predmetov** | **Počet týždenných vyučovacích hodín v študijnom odbore za celé štúdium** |
| **Všeobecné vzdelávanie** | **48** |
| **Jazyk a komunikácia**slovenský jazyk a literatúra e)cudzí jazyk d), f) | **24**1212 |
| **Človek a hodnoty** etická výchova/náboženská výchova g) | **2** |
| **Človek a spoločnosť**občianska náukadejepis | **5** |
| **Človek a príroda** fyzikachémiabiológia | **3** |
| **Matematika a práca s informáciami i)**matematikainformatika j) | **6**6x |
| **Zdravie a pohyb**telesná a športová výchova d) | **8** |
| **Odborné vzdelávanie** | **70** |
| **Teoretické vzdelávanie** | **38** |
| aplikovaná chémia | 4 |
| aplikovaná informatika j) | 4 |
| aplikovaná matematika | 1 |
| mikrobiológia | 1 |
| podnikanie, obchod, služby | 4 |
| právna náuka | 2 |
| strojníctvo | 2 |
| technológia | 11 |
| tovaroznalectvo  | 3 |
| účtovníctvo | 2 |
| zdravý spôsob života | 2 |
| ekonomika | 2 |
| **Praktická príprava** | **32** |
| praktické cvičenia z administratívy a korešpondencie j) | 2 |
| praktické cvičenia z automatizácie j) | 2 |
| praktické cvičenia z biológie j) | 2 |
| praktické cvičenia z analytickej chémie j) | 2 |
| praktické cvičenia z chémie j) | 1 |
| praktické cvičenia z aplikovanej chémie j) | 2 |
| praktické cvičenia z ekonomiky j) | 2 |
| praktické cvičenia z mikrobiológie j) | 2 |
| praktické cvičenia zo strojníctva j) | 1 |
| praktické cvičenia z tovaroznalectva j) | 1 |
| praktické cvičenia z účtovníctva j) | 6 |
| odborná prax | 9 |
| **Disponibilné hodiny** | **14** |
| **SPOLU** | **132** |
| **Účelové kurzy/učivo** |  |
| Kurz pohybových aktivít v prírode |  |
| Kurz na ochranu života a zdravia |  |
| Účelové cvičenia |  |
| Kurz senzorického hodnotenia |  |
| **Maturitná skúška** |  |

* 1. **Poznámky k rámcovému učebnému plánu pre 4- ročný študijný odbor 2940 M 08 potravinárstvo – podnikanie v potravinárstve**
1. Rámcový učebný plán vymedzuje proporcie medzi všeobecným a odborným vzdelávaním, vzdelávacie oblasti a vyučovacie predmety a ich záväzný minimálny rozsah. Pri týchto úpravách nie je možné zrušiť žiadny vyučovací predmet, alebo do skupiny predmetov zaradiť nový predmet. Minimálny počet vyučovacích hodín slovenského jazyka a literatúry (3 vyučovacie hodiny týždenne v každom ročníku) a cudzieho jazyka (3 vyučovacie hodiny týždenne v každom ročníku) musí zostať zachovaný. Minimálny percentuálny podiel vyučovacích hodín odborného teoretického praktického vyučovania z celkového počtu vyučovacích hodín musí ostať zachovaný.
2. Riaditeľ školy môže na základe odporúčania predmetovej komisie vykonať v učebnom pláne úpravy až do 10% z celkového počtu týždenných vyučovacích hodín. Pri týchto úpravách nie je možné zrušiť žiadny vyučovací predmet. Minimálny percentuálny podiel vyučovacích hodín odborného teoretického a praktického vyučovania z celkového počtu vyučovacích hodín musí ostať zachovaný.
3. Riaditeľ školy po prerokovaní v pedagogickej rade na návrh predmetových komisií rozhodne, ktoré predmety v rámci teoretického vyučovania možno spájať do viachodinových celkov.
4. Trieda sa delí na každej hodine na skupiny pri minimálnom počte 24 žiakov.
5. Trieda sa na dvoch hodinách v týždni za celé štúdium delí na skupiny pri minimálnom počte 24 žiakov.
6. Vyučuje sa jeden z cudzích jazykov: jazyk anglický, nemecký, francúzsky, ruský, španielsky, taliansky. Podľa potreby a podmienok školy aj ďalšie cudzie jazyky. Výučba cudzieho jazyka sa v študijných odboroch realizuje minimálne v rozsahu 3 týždenných vyučovacích hodín v ročníku. Ďalší cudzí jazyk sa môže vyučovať ako voliteľný predmet z časovej dotácie disponibilných hodín.
7. Vyučuje sa predmet etická výchova, alebo náboženská výchova podľa záujmu žiakov. Na vyučovanie predmetu etická výchova alebo náboženská výchova možno spájať žiakov rôznych tried toho istého ročníka a vytvárať skupiny s najvyšším počtom žiakov 20. Ak počet žiakov v skupine klesne pod 12, možno do skupín spájať aj žiakov z rôznych ročníkov.
8. Žiakom so sluchovým postihnutím, ktorí vykonajú maturitnú skúšku z občianskej náuky (§ 17a vyhlášky MŠ SR č.318/2008 Z. z. o ukončovaní štúdia na stredných školách, v znení neskorších predpisov) môže upraviť riaditeľ školy, na základe odporúčania predmetovej komisie, hodinovú dotáciu predmetu občianska náuka z dotácie vyučovacích hodín určených cudziemu jazyku.
9. Súčasťou vzdelávacej oblasti Matematika a práca s informáciami sú predmety matematika a informatika, ktoré sa vyučujú podľa ich účelu v danom odbore štúdia. Výučba matematiky sa realizuje s dotáciou minimálne 1 hodiny týždenne v každom ročníku. V technických študijných odboroch sa výučba matematiky realizuje v rozsahu minimálne 1,5  hodiny týždenne v každom ročníku.  Predmet informatika sa vyučuje povinne ak škola nemá zavedený odborný predmet aplikovaná informatika.
10. Trieda sa delí na skupiny, maximálny počet žiakov v skupine je 15.
11. Súčasťou výchovy a vzdelávania žiakov je kurz na ochranu života a zdravia a kurz pohybových aktivít v prírode. Kurz na ochranu života a zdravia má samostatné tematické celky s týmto obsahom: riešenie mimoriadnych udalostí – civilná ochrana, zdravotná príprava, pobyt a pohyb v prírode, záujmové technické činnosti a športy. Organizuje sa v treťom ročníku štúdia a trvá tri dni po šesť hodín. Kurz pohybových aktivít v prírode sa koná v rozsahu piatich vyučovacích dní, najmenej však v rozsahu 15 vyučovacích hodín. Organizuje sa v 1. ročníku štúdia (so zameraním na zimné športy) a v 2. ročníku štúdia (so zameraním na letné športy). Účelové cvičenia sú súčasťou prierezovej témy Ochrana života a zdravia. Uskutočňujú sa v 1. a v 2. ročníku vo vyučovacom čase v rozsahu 6 hodín v každom polroku školského roka raz.
12. Trieda sa delí na skupiny ak je možnosť zriadiť skupinu najmenej 8 žiakov.
13. Ak sa vyučovacia hodina poskytuje formou praktických cvičení, trieda sa delí na skupiny s minimálnym počtom 8 žiakov v skupine.
14. Disponibilné hodiny sú spoločné pre všeobecné a odborné vzdelávanie, škola ich použije pri dopracovaní školského vzdelávacieho programu. Možno ich využiť na posilnenie hodinovej dotácie základného učiva (povinných predmetov) alebo na zaradenie ďalšieho rozširujúceho učiva (voliteľných predmetov) v učebnom pláne. O ich využití rozhoduje vedenie školy na základe vlastnej koncepcie výchovy a vzdelávania podľa návrhu predmetových komisií a po prerokovaní v pedagogickej rade.